เมื่อคืนตอนหลังมีเซ็กส์กับแฟนได้ตรวจสอบถุงยาง ลองบีบตรงกระเปาะก็พบว่าป่อง ไม่ฟีบและไม่มีน้ำอสุจิรั่วไหลซึมออกมา แต่พอมาตอนเช้าลองตรวจสอบถุงยางอีกทีโดยเอาน้ำใส่ลงไปพบว่ามีรูทำให้น้ำรั่วไหลซึมออกมาตรงถุงยาง แต่ไม่ใช่ตรงช่วงกระเปาะนะคะ แบบนี้ถุงยางจะรั่วไหมคะ หรือถุงยางอาจจะมีรูทีหลังตอนทิ้งไปแล้วเพราะซื้อแบบบางมา ควรซื้อยาคุมฉุกเฉินทานไหมคะ
สวัสดีค่ะ หากมีเพศสัมพันธ์ โดยใช้ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์เพียง 2% ดังนั้น จึงไม่จำเป็นต้องทานยาคุมฉุกเฉินไปค่ะส่วนการที่ได้ทดสอบการรั่วซึมของถุง หลังจากที่มีเพศสัมพันธ์ แล้วไม่พบมีน้ำรั่วซึมออกมา ก็แสดงว่าถุงยางไม่ได้มีการฉีกขาดค่ะ ส่วนการทดสอบหลังจากที่ทิ้งถุงยางไปนานแล้ว และมีการน้ำไหลซึมออกมา อาจเป็นเพราะถุงยางเกิดการเสื่อมสภาพจากการที่ได้ใช้งานไปแล้ว หรือไปเสียดสีกับสิ่งของอื่นจนเกิดการฉีกขาดก็ได้ค่ะหากจะมีเพศสัมพันธ์บ่อยๆและกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ค่ะ